ਪਰਵੀਨ ਬਾਬੀ

**ਪਰਵੀਨ ਬਾਬੀ** (4 ਅਪ੍ਰੈਲ 1954&nbsp;– 20 ਜਨਵਰੀ 2005) ਇੱਕ ਭਾਰਤੀ ਅਭਿਨੇਤਰੀ ਅਤੇ ਮਾਡਲ ਸੀ। 1970 ਅਤੇ 1980 ਦੇ ਦਹਾਕੇ ਦੇ ਸ਼ੁਰੂ ਵਿੱਚ ਹਿੰਦੀ ਫਿਲਮਾਂ ਵਿੱਚ ਆਪਣੀਆਂ ਭੂਮਿਕਾਵਾਂ ਲਈ ਜਾਣੀ ਜਾਂਦੀ,  ਬਾਬੀ ਨੂੰ ਉਸਦੀ "ਗਲੇਮਰਸ" ਅਦਾਕਾਰੀ ਸ਼ੈਲੀ ਲਈ ਜਾਣਿਆ ਜਾਂਦਾ ਸੀ, ਅਤੇ ਉਹ ਸਭ ਤੋਂ ਵੱਧ ਕਮਾਈ ਕਰਨ ਵਾਲੀਆਂ ਅਭਿਨੇਤਰੀਆਂ ਵਿੱਚੋਂ ਇੱਕ ਸੀ।  ਉਸ ਦੀ ਮਾਡਲਿੰਗ ਅਤੇ ਫੈਸ਼ਨ ਸੈਂਸ ਨੇ ਵੀ ਉਸ ਨੂੰ ਇਕ ਆਈਕਨ ਵਜੋਂ ਸਥਾਪਿਤ ਕੀਤਾ। 

ਬਾਬੀ ਨੇ ਫਿਲਮ *ਚਰਿਤ੍ਰ* (1973) ਨਾਲ ਆਪਣੀ ਅਦਾਕਾਰੀ ਦੀ ਸ਼ੁਰੂਆਤ ਕੀਤੀ, ਅਤੇ ਡਰਾਮਾ ਫਿਲਮ  (1974) ਵਿੱਚ ਨੀਲਾ ਦੀ ਭੂਮਿਕਾ ਲਈ ਉਸ ਨੂੰ ਮਾਨਤਾ ਮਿਲੀ। ਉਸਨੇ ਐਕਸ਼ਨ ਕ੍ਰਾਈਮ - ਡਰਾਮਾ ਫਿਲਮ *ਦੀਵਾਰ* (1975) ਵਿੱਚ ਅਨੀਤਾ ਦੇ ਰੂਪ ਵਿੱਚ ਅਭਿਨੈ ਕੀਤਾ ਅਤੇ ਕਈ ਸਫਲ ਫਿਲਮਾਂ ਵਿੱਚ ਭੂਮਿਕਾਵਾਂ ਨਿਭਾਈਆਂ, ਖਾਸ ਤੌਰ 'ਤੇ *ਅਮਰ ਅਕਬਰ ਐਂਥਨੀ* (1977) ਵਿੱਚ ਜੈਨੀ, *ਸੁਹਾਗ* (1979) ਵਿੱਚ ਅਨੂ, *ਕਾਲਾ ਪੱਥਰ* (1979 ਵਿੱਚ ਅਨੀਤਾ, *ਦ ਬਰਨਿੰਗ ਟਰੇਨ* (1980) ਵਿੱਚ ਸ਼ੀਤਲ,  (1980) ਵਿੱਚ ਸੁਨੀਤਾ, *ਕਾਲੀਆ* (1981) ਵਿੱਚ ਸ਼ਾਲਿਨੀ/ਰਾਣੀ, ਅਤੇ *ਨਮਕ ਹਲਾਲ* (1982) ਵਿੱਚ ਨਿਸ਼ਾ। 1976 ਵਿੱਚ, ਉਹ *ਟਾਈਮ* ਮੈਗਜ਼ੀਨ ਦੇ ਕਵਰ 'ਤੇ ਦਿਖਾਈ ਦੇਣ ਵਾਲੀ ਪਹਿਲੀ ਬਾਲੀਵੁੱਡ ਸਟਾਰ ਸੀ।   1980 ਦੇ ਦਹਾਕੇ ਦੇ ਅੱਧ ਤੋਂ, ਬਾਬੀ ਦੇ ਕੈਰੀਅਰ ਵਿੱਚ ਉਤਰਾਅ-ਚੜ੍ਹਾਅ ਆਉਣਾ ਸ਼ੁਰੂ ਹੋ ਗਿਆ, ਜਿਸ ਕਾਰਨ ਉਸਨੇ 1991 ਵਿੱਚ ਫਿਲਮ ਉਦਯੋਗ ਤੋਂ ਸੰਨਿਆਸ ਲੈ ਲਿਆ।

ਬਾਬੀ ਦੇ ਨਿੱਜੀ ਜੀਵਨ ਨੂੰ ਮੀਡੀਆ ਦੁਆਰਾ ਚੰਗੀ ਤਰ੍ਹਾਂ ਡਾਕੂਮੈਂਟ ਕੀਤਾ ਗਿਆ ਹੈ; ਕਬੀਰ ਬੇਦੀ, ਡੈਨੀ ਡੇਨਜੋਂਗਪਾ ਅਤੇ ਮਹੇਸ਼ ਭੱਟ ਨਾਲ ਸੰਬੰਧਾਂ ਦੀ ਇੱਕ ਲੜੀ ਤੋਂ ਬਾਅਦ ਉਹ ਅਣਵਿਆਹੀ ਰਹਿ ਗਈ ਸੀ। ਉਸ ਨੂੰ ਪੈਰਾਨੋਇਡ ਸਕਿਜ਼ੋਫਰੀਨੀਆ ਦਾ ਰੋਗ ਸੀ, ਜਿੱਥੇ ਉਹ ਆਪਣੀ ਮਾਨਸਿਕ ਸਿਹਤ ਦੇ ਨਾਲ-ਨਾਲ ਸ਼ੂਗਰ ਦੇ ਕਾਰਨ ਵੱਖ-ਵੱਖ ਘਟਨਾਵਾਂ ਤੋਂ ਬਾਅਦ ਧਿਆਨ ਵਿੱਚ ਆਈ ਸੀ। 20 ਜਨਵਰੀ 2005 ਨੂੰ, ਬਾਬੀ ਦੀ ਕਈ ਅੰਗਾਂ ਦੇ ਨਾਕਾਮ ਹੋ ਜਾਣ ਕਾਰਨ ਮੌਤ ਹੋ ਗਈ।  

## ਆਰੰਭਕ ਜੀਵਨ 
ਪਰਵੀਨ ਬਾਬੀ ਦਾ ਜਨਮ 4 ਅਪ੍ਰੈਲ 1954 ਨੂੰ ਜੂਨਾਗੜ੍ਹ, ਸੌਰਾਸ਼ਟਰ (ਹੁਣ ਗੁਜਰਾਤ) ਵਿੱਚ ਹੋਇਆ ਸੀ। ਉਹ ਜੂਨਾਗੜ੍ਹ-ਅਧਾਰਤ ਕੁਲੀਨ ਪਰਿਵਾਰ ਦੀ ਇਕਲੌਤੀ ਬੱਚੀ ਸੀ ਜੋ ਗੁਜਰਾਤ ਦੇ ਪਠਾਨਾਂ ਵਜੋਂ ਜਾਣੇ ਜਾਂਦੇ ਪਸ਼ਤੂਨਾਂ ਦੇ ਖਿਲਜੀ ਬਾਬੀ ਕਬੀਲੇ ਨਾਲ ਸੰਬੰਧਤ ਸੀ ਜੋ ਲੰਬੇ ਸਮਾਂ ਪਹਿਲਾਂ ਗੁਜਰਾਤ ਵਿੱਚ ਵੱਸ ਗਏ ਸਨ।  ਪਰਵੀਨ ਦਾ ਜਨਮ ਉਸਦੇ ਮਾਤਾ-ਪਿਤਾ ਦੇ ਵਿਆਹ ਤੋਂ ਚੌਦਾਂ ਸਾਲ ਬਾਅਦ ਹੋਇਆ ਸੀ, ਉਸਦੇ ਪਿਤਾ, ਵਲੀ ਮੁਹੰਮਦ ਖਾਨ ਬਾਬੀ, ਜੂਨਾਗੜ ਦੇ ਨਵਾਬ ਦੇ ਨਾਲ ਇੱਕ ਪ੍ਰਸ਼ਾਸਕ ਰਿਹਾ ਸੀ ਅਤੇ ਉਸਦੀ ਮਾਤਾ ਦਾ ਨਾਮ ਜਮਾਲ ਬਖਤੇ ਬਾਬੀ (ਮੌਤ 2001) ਸੀ।   1959 ਵਿੱਚ ਉਹ ਆਪਣੇ ਪਿਤਾ ਤੋਂ  ਮਹਿਰੂਮ ਹੋ ਗਈ ਸੀ। ਉਦੋਂ ਉਹ ਪੰਜ ਸਾਲ ਦੀ ਸੀ। ਉਸਨੇ ਆਪਣੀ ਸ਼ੁਰੂਆਤੀ ਸਕੂਲੀ ਸਿੱਖਿਆ ਮਾਊਂਟ ਕਾਰਮਲ ਹਾਈ ਸਕੂਲ, ਅਹਿਮਦਾਬਾਦ ਨਾਲ਼ ਕੀਤੀ ਅਤੇ ਬਾਅਦ ਵਿੱਚ ਸੇਂਟ ਜ਼ੇਵੀਅਰਜ਼ ਕਾਲਜ, ਅਹਿਮਦਾਬਾਦ ਵਿੱਚ ਪੜ੍ਹਾਈ ਕੀਤੀ ਜਿੱਥੇ ਉਸਨੇ ਅੰਗਰੇਜ਼ੀ ਸਾਹਿਤ ਵਿੱਚ ਬੈਚਲਰ ਆਫ਼ ਆਰਟਸ ਦੀ ਡਿਗਰੀ ਹਾਸਲ ਕੀਤੀ। 

## ਕੈਰੀਅਰ 
ਪਰਵੀਨ ਬਾਬੀ ਦਾ ਮਾਡਲਿੰਗ ਕੈਰੀਅਰ 1972 ਵਿੱਚ ਸ਼ੁਰੂ ਹੋਇਆ ਸੀ ਅਤੇ ਜਲਦੀ ਹੀ ਕ੍ਰਿਕਟਰ ਸਲੀਮ ਦੁਰਾਨੀ ਦੇ ਨਾਲ ਫਿਲਮ *ਚਰਿਤ੍ਰ* (1973) ਨਾਲ ਉਸਦੀ ਫਿਲਮੀ ਸ਼ੁਰੂਆਤ ਹੋਈ ਸੀ।  ਇਹ ਫਿਲਮ ਫਲਾਪ ਰਹੀ, ਪਰ ਉਸ ਨੇ ਧਿਆਨ ਖਿਚਿਆ  ਅਤੇ ਕਈ ਹੋਰ ਫਿਲਮਾਂ ਲਈ ਉਸ ਨੂੰ ਚੁਣਿਆ ਗਿਆ। ਬਾਬੀ ਨੂੰ ਪਹਿਲੀ ਵਾਰ ਡਰਾਮਾ ਫਿਲਮ  (1974) ਵਿੱਚ ਨੀਲਾ ਦੀ ਭੂਮਿਕਾ ਨਾਲ਼ ਪਛਾਣ ਮਿਲੀ। ਉਸਨੇ ਐਕਸ਼ਨ ਕ੍ਰਾਈਮ - ਡਰਾਮਾ ਫਿਲਮ *ਦੀਵਾਰ* (1975) ਵਿੱਚ ਇੱਕ ਵੇਸਵਾ, ਅਨੀਤਾ ਦੇ ਰੂਪ ਵਿੱਚ ਅਭਿਨੈ ਕੀਤਾ, ਜਿਸਨੇ ਉਸਨੂੰ ਇੱਕ ਪ੍ਰਮੁੱਖ ਔਰਤ ਵਜੋਂ ਸਥਾਪਿਤ ਕਰਨ ਵਿੱਚ ਮਦਦ ਕੀਤੀ। ਉਹ 1970 ਅਤੇ 1980 ਦੇ ਦਹਾਕੇ ਦੇ ਸ਼ੁਰੂ ਵਿੱਚ ਬਹੁਤ ਸਾਰੀਆਂ ਸਫਲ ਫਿਲਮਾਂ ਵਿੱਚ ਦਿਖਾਈ ਦਿੱਤੀ, ਖਾਸ ਤੌਰ 'ਤੇ *ਅਮਰ ਅਕਬਰ ਐਂਥਨੀ* (1977) ਵਿੱਚ ਜੈਨੀ, *ਸੁਹਾਗ* (1979) ਵਿੱਚ ਅਨੂ, *ਕਾਲਾ ਪੱਥਰ* (1979) ਵਿੱਚ ਅਨੀਤਾ, *ਦ ਬਰਨਿੰਗ ਟਰੇਨ* (1980) ਵਿੱਚ ਸ਼ੀਤਲ ,  (1980) ਵਿੱਚ ਸੁਨੀਤਾ, *ਕਾਲੀਆ* (1981) ਵਿੱਚ ਸ਼ਾਲਿਨੀ/ਰਾਣੀ, ਅਤੇ *ਨਮਕ ਹਲਾਲ* (1982) ਵਿੱਚ ਨਿਸ਼ਾ ਵਜੋਂ ਅਭਿਨੈ ਕੀਤਾ।

ਹੇਮਾ ਮਾਲਿਨੀ, ਰੇਖਾ, ਸ਼ਬਾਨਾ ਆਜ਼ਮੀ, ਸਮਿਤਾ ਪਾਟਿਲ, ਜ਼ੀਨਤ ਅਮਾਨ ਅਤੇ ਰਾਖੀ ਦੇ ਨਾਲ ਪਰਵੀਨ ਆਪਣੇ ਦੌਰ ਦੀਆਂ ਸਭ ਤੋਂ ਸਫਲ ਅਭਿਨੇਤਰੀਆਂ ਵਿੱਚੋਂ ਇੱਕ ਸੀ। ਉਸਨੇ ਅੱਠ ਫਿਲਮਾਂ ਵਿੱਚ ਅਮਿਤਾਭ ਬੱਚਨ ਦੇ ਨਾਲ ਕੰਮ ਕੀਤਾ, ਸਾਰੀਆਂ ਹਿੱਟ ਜਾਂ ਸੁਪਰ-ਹਿੱਟ ਰਹੀਆਂ। ਉਸਨੇ ਹੋਰ ਹਿੱਟ ਫਿਲਮਾਂ ਜਿਵੇਂ ਕਿ *ਸੁਹਾਗ* (1979), *ਕਾਲਾ ਪੱਥਰ* (1979), ਅਤੇ *ਨਮਕ ਹਲਾਲ* (1982), ਸ਼ਸ਼ੀ ਕਪੂਰ ਦੇ ਨਾਲ   *ਕਾਲਾ ਸੋਨਾ* (1975) ਫਿਰੋਜ਼ ਖਾਨ ਦੇ ਨਾਲ਼, *ਚਾਂਦੀ ਸੋਨਾ* (1977) ਸੰਜੇ ਖਾਨ ਦੇ ਨਾਲ਼ ਅਤੇ *ਜਾਨੀ ਦੋਸਤ*  (1983) ਧਰਮਿੰਦਰ ਦੇ ਨਾਲ਼ ਵੀ ਕੰਮ ਕੀਤਾ। ਬਾਅਦ ਵਿੱਚ ਆਪਣੇ ਕਰੀਅਰ ਵਿੱਚ, ਉਹ ਵਿਨੋਦ ਪਾਂਡੇ ਦੀ *ਯੇ ਨਾਜ਼ਦੀਕੀਆਂ* (1982) ਵਿੱਚ  ਮਾਰਕ ਜ਼ੁਬੇਰ ਨਾਲ਼, ਅਤੇ *ਦਿਲ ...ਆਖ਼ਰ ਦਿਲ ਹੈ* (1982 ਵਿੱਚ ਨਸੀਰੂਦੀਨ ਸ਼ਾਹ ਦੇ ਨਾਲ਼  ਔਫ-ਬੀਟ ਫਿਲਮਾਂ ਵਿੱਚ ਵੀ ਨਜ਼ਰ ਆਈ ਸੀ। 

ਉਸ ਦਾ ਕੈਰੀਅਰ ਉਸ ਸਮੇਂ ਸਿਖਰ 'ਤੇ ਪਹੁੰਚਿਆ ਜਦੋਂ ਜ਼ਿਆਦਾਤਰ ਹੀਰੋਇਨਾਂ ਭਾਰਤੀ ਚਰਿਤਰ ਵਿੱਚ ਗਲਤਾਨ ਸਨ ਅਤੇ ਬਾਬੀ ਉਨ੍ਹਾਂ ਕੁਝ ਅਭਿਨੇਤਰੀਆਂ ਵਿੱਚੋਂ ਇੱਕ ਸੀ ਜਿਨ੍ਹਾਂ ਦਾ ਪਹਿਰਾਵਾ ਪੂਰੀ ਤਰ੍ਹਾਂ ਪੱਛਮੀ ਸੀ ਅਤੇ ਇਸ ਨੇ ਉਸ ਨੂੰ ਇੱਕ ਖ਼ਾਸ ਅੰਦਾਜ਼ ਪ੍ਰਦਾਨ ਕੀਤਾ ਸੀ ਜੋ ਭਾਰਤ ਦੇ ਬਹੁਤ ਜ਼ਿਆਦਾ ਮਰਦ-ਪ੍ਰਧਾਨ ਅਤੇ ਔਰਤਾਂ ਪ੍ਰਤਿ ਨਫਰਤ ਦੀ ਡੰਗੀ ਸਿਨੇਮੈਟਿਕ ਜਾਗੀਰ ਵਿੱਚ ਹੋਰਨਾਂ ਸਮਕਾਲੀ ਮਹਿਲਾ ਕਲਾਕਾਰਾਂ ਨੂੰ ਵਰਜਿਤ ਸੀ। ਪਰਵੀਨ ਬਾਬੀ ਅਤੇ ਜ਼ੀਨਤ ਅਮਾਨ ਨੇ ਆਪਣੀਆਂ ਸਿੰਗਾਰੀਆਂ ਦਿੱਖਾਂ, ਚੰਗੀ ਤਰ੍ਹਾਂ ਤਰਾਸ਼ੇ ਬਦਨਾਂ ਅਤੇ ਅੰਗਰੇਜ਼ੀ ਲਹਿਜਿਆਂ ਸਦਕਾ ਪੱਛਮੀਕ੍ਰਿਤ ਭਾਰਤੀ ਨਾਇਕਾ ਦੀਆਂ ਪ੍ਰਤੀਕ ਬਣ ਗਈਆਂ ਅਤੇ ਬਾਲੀਵੁੱਡ ਦੀਆਂ ਮੋਹਰੀ ਔਰਤਾਂ ਨੂੰ ਉਨ੍ਹਾਂ ਦੇ ਵਿਸ਼ੇਸ਼ ਵਿਹਾਰ ਹਮੇਸ਼ਾ ਲਈ ਪ੍ਰਦਾਨ ਕੀਤੇ।  ।

ਜਿਵੇਂ ਕਿ ਬਾਬੀ ਦੀ ਸ਼ਖਸੀਅਤ ਪੱਛਮੀ ਮਾਪਦੰਡਾਂ ਦਾ ਪ੍ਰਤੀਕ ਸੀ, ਬਾਲੀਵੁੱਡ ਨਿਰਮਾਤਾਵਾਂ ਲਈ ਉਸਨੂੰ ਖ਼ਾਸ *ਭਾਰਤੀ ਨਾਰੀ ਅਤੇ ਗਾਓਂ* *ਕੀ ਗੋਰੀ* ਭੂਮਿਕਾਵਾਂ ਦੇਣਾ ਮੁਸ਼ਕਲ ਸੀ। ਉਸਨੇ ਮੁੱਖ ਤੌਰ 'ਤੇ ਪੱਛਮੀ ਅਤੇ ਗਲੈਮਰ ਭੂਮਿਕਾਵਾਂ ਵਿੱਚ ਅਭਿਨੈ ਕੀਤਾ ਜਿਸ ਨੇ ਇੱਕ ਚੋਟੀ ਦੀ ਨਾਇਕਾ ਵਜੋਂ ਉਸਨੂੰ ਸਥਾਪਤ ਕੀਤਾ। ਉਹ ਉਸ ਦੌਰ ਦੀਆਂ ਕਈ ਵਪਾਰਕ ਤੌਰ 'ਤੇ ਸਫਲ ਫਿਲਮਾਂ ਵਿੱਚ ਨਜ਼ਰ ਆਈ ਅਤੇ ਉਸਦੇ ਮੁੱਖ ਸਹਿ-ਸਟਾਰ ਅਮਿਤਾਭ ਬੱਚਨ, ਸ਼ਸ਼ੀ ਕਪੂਰ, ਫਿਰੋਜ਼ ਖਾਨ, ਧਰਮਿੰਦਰ ਅਤੇ ਵਿਨੋਦ ਖੰਨਾ ਸਨ, ਜੋ ਸਾਰੇ 1970 ਅਤੇ 1980 ਦੇ ਦਹਾਕੇ ਦੇ  ਪ੍ਰਮੁੱਖ ਸਿਤਾਰੇ ਸਨ।  ਅਦਾਕਾਰੀ ਤੋਂ ਇਲਾਵਾ, ਬਾਬੀ ਨੇ ਆਪਣੇ ਕਰੀਅਰ ਵਿੱਚ ਇੱਕ ਮਾਡਲ ਵਜੋਂ ਵੀ ਕੰਮ ਕੀਤਾ। ਉਹ ਆਮ ਤੌਰ 'ਤੇ *ਫਿਲਮਫੇਅਰ*, *ਦ ਸਟਾਰਡਸਟ*, ਅਤੇ *ਬਾਂਬੇ ਡਾਇੰਗ* ਸਮੇਤ ਹਰ ਫਿਲਮ ਮੈਗਜ਼ੀਨ ਦੇ ਪਹਿਲੇ ਪੰਨੇ 'ਤੇ ਦਿਖਾਈ ਦਿੰਦੀ ਸੀ।  ਉਹ ਜੁਲਾਈ 1976 ਵਿੱਚ *ਟਾਈਮ*  ਦੇ ਪਹਿਲੇ ਪੰਨੇ 'ਤੇ ਆਉਣ ਵਾਲੀ ਪਹਿਲੀ ਬਾਲੀਵੁੱਡ ਅਭਿਨੇਤਰੀ ਵੀ ਸੀ। ਇਸ ਨਾਲ਼ ਉਸਨੇ ਇਤਿਹਾਸ ਰਚਿਆ ਸੀ। ਇਹ ਕਵਰ ਉਦੋਂ ਤੋਂ ਪ੍ਰਤੀਕ ਬਣ ਗਿਆ ਹੈ।

ਉਹ ਮਰਦਾਂ ਨਾਲ ਲਿਵ-ਇਨ ਰਿਲੇਸ਼ਨਸ਼ਿਪ ਵਾਲੀਆਂ ਔਰਤਾਂ ਦੀਆਂ ਭੂਮਿਕਾਵਾਂ ਨੂੰ ਦਰਸਾਉਣ ਅਤੇ ਖੁੱਲ੍ਹੇਆਮ ਸ਼ਰਾਬ ਦਾ ਸੇਵਨ ਕਰਨ ਤੋਂ ਕਦੇ ਵੀ ਪਿੱਛੇ ਨਹੀਂ ਹਟੀ, ਇਹ ਦੋਵੇਂ ਉਸ ਸਮੇਂ ਵਰਜਿਤ ਸਨ। ਇਹ ਤੱਥ ਕਿ ਪਰਵੀਨ ਨੇ ਅਮਿਤਾਭ ਬੱਚਨ ਨਾਲ ਅੱਠ ਫਿਲਮਾਂ ਵਿੱਚ ਬਿੱਗ ਬੀ ਦੀ ਮੈਨੀਆ  ਦੇ ਸਿਖਰ ਸਮੇਂ ਕੰਮ ਕੀਤਾ ਸੀ। ਇਹ ਤਥ ਉਸਦੇ ਕੱਦ ਅਤੇ ਸਟਾਰ ਪਾਵਰ ਦੀ ਪੁਸ਼ਟੀ ਕਰਦਾ ਹੈ। *ਐਂਗਰੀ ਯੰਗ ਮੈਨ* ਵਰਤਾਰੇ ਦੇ ਪਹਿਲੇ ਸਾਲਾਂ ਵਿੱਚ ਅਮਿਤਾਭ ਅਤੇ ਪਰਵੀਨ ਇੱਕ ਦੂਜੇ ਦੇ ਪੂਰਕ ਸਨ। 

ਬਾਬੀ ਬਾਅਦ ਵਿੱਚ 1983 ਵਿੱਚ ਫਿਲਮ ਦੇ ਸੀਨ ਤੋਂ "ਗਾਇਬ" ਹੋ ਗਈ, ਉਸਨੇ ਆਪਣੇ ਠਿਕਾਣੇ ਬਾਰੇ ਕਿਸੇ ਨੂੰ ਵੀ ਸੂਚਿਤ ਨਾ ਕੀਤਾ, ਜਿਸ ਨਾਲ ਅਤਿਕਥਨੀ ਵਾਲੀਆਂ ਅਫਵਾਹਾਂ ਅਤੇ ਭੜਕਾਊ ਦਾਅਵਿਆਂ ਨੂੰ  ਕਿ ਉਹ "ਅੰਡਰਵਰਲਡ" ਵਿੱਚ ਅੰਕੜਿਆਂ ਦੇ "ਨਿਯੰਤਰਣ ਵਿੱਚ" ਹੋ ਸਕਦੀ ਹੈ। 1988 ਵਿੱਚ ਉਸਦੀ ਆਖ਼ਰੀ ਫਿਲਮ *ਅਕਰਸ਼ਨ* ਤੱਕ, ਉਸ ਦੀਆਂ ਪੂਰੀਆਂ ਹੋਈਆਂ ਕਈ ਫਿਲਮਾਂ ਅਗਲੇ ਸਾਲਾਂ ਵਿੱਚ ਰਿਲੀਜ਼ ਹੋਈਆਂ।  ਉਸਨੇ 1983 ਵਿੱਚ ਇੱਕ ਇੰਟੀਰੀਅਰ ਡੈਕੋਰੇਟਰ ਵਜੋਂ ਆਪਣਾ ਕਰੀਅਰ ਸ਼ੁਰੂ ਕੀਤਾ।  ਸ਼ੋਅ ਬਿਜ਼ਨਸ ਤੋਂ ਪਿੱਛੇ ਹਟਣ ਤੋਂ ਬਾਅਦ, ਉਸਨੇ ਸੰਗੀਤ, ਪਿਆਨੋ, ਪੇਂਟਿੰਗ, ਆਰਕੀਟੈਕਚਰ, ਸਾਹਿਤ, ਲੇਖਣ, ਸੱਭਿਆਚਾਰਕ ਅਤੇ ਪੁਰਾਤੱਤਵ ਅਧਿਐਨ, ਰਾਜਨੀਤੀ, ਫੋਟੋਗ੍ਰਾਫੀ, ਮੂਰਤੀ, ਅਤੇ ਮਨੁੱਖੀ ਅਧਿਕਾਰਾਂ ਦੇ ਮੁੱਦੇ ਲਏ। ਉਸਨੇ 1973 ਤੋਂ 1992 ਤੱਕ ਅਖਬਾਰਾਂ ਅਤੇ ਰਸਾਲਿਆਂ ਵਿੱਚ ਵੀ ਕਈ ਯੋਗਦਾਨ ਪਾਇਆ। ਉਹ ਮੁੰਬਈ ਵਿੱਚ ਇੱਕ ਪੈਂਟਹਾਊਸ ਅਪਾਰਟਮੈਂਟ ਵਿੱਚ ਰਹਿੰਦੀ ਸੀ, ਚੰਗੇ ਵਿੱਤੀ ਨਿਵੇਸ਼ਾਂ ਤੋਂ ਖੁਸ਼ਹਾਲ ਰਹਿੰਦੀ ਸੀ। 

## ਨਿੱਜੀ ਜੀਵਨ 
ਬਾਬੀ ਚਾਰ ਸਾਲਾਂ ਤੋਂ ਡੈਨੀ ਡੇਨਜੋਂਗਪਾ ਨਾਲ ਰਿਸ਼ਤੇ ਵਿੱਚ ਸੀ। ਬਾਅਦ ਵਿੱਚ ਉਸਨੇ ਕਬੀਰ ਬੇਦੀ ਅਤੇ ਫਿਰ ਮਹੇਸ਼ ਭੱਟ ਨੂੰ ਡੇਟ ਕੀਤਾ।  ਕਿਹਾ ਜਾਂਦਾ ਹੈ ਕਿ ਬਾਬੀ ਇਕੱਲੀ ਰਹਿੰਦੀ ਸੀ, ਅਤੇ 1990 ਦੇ ਦਹਾਕੇ ਦੇ ਅਖੀਰ ਵਿੱਚ ਉਸਨੇ ਈਸਾਈ ਧਰਮ ਅਪਣਾ ਲਿਆ ਸੀ।  

30 ਜੁਲਾਈ 1983 ਨੂੰ, ਪਰਵੀਨ ਬਾਬੀ ਨੇ ਭਾਰਤ ਛੱਡ ਦਿੱਤਾ ਅਤੇ ਯੂਜੀ ਕ੍ਰਿਸ਼ਨਾਮੂਰਤੀ ਅਤੇ ਆਪਣੀ ਦੋਸਤ ਵੈਲੇਨਟਾਈਨ ਨਾਲ ਅਧਿਆਤਮਿਕ ਯਾਤਰਾ ਲਈ ਵੱਖ-ਵੱਖ ਦੇਸ਼ਾਂ ਦੀ ਯਾਤਰਾ ਕੀਤੀ ਅਤੇ ਕੁਝ ਸਮਾਂ ਕੈਲੀਫੋਰਨੀਆ ਅਤੇ ਹੂਸਟਨ ਵਿੱਚ ਬਿਤਾਇਆ। ਉਹ ਨਵੰਬਰ 1989 ਵਿੱਚ ਮੁੰਬਈ ਵਾਪਸ ਆ ਗਈ। ਉਸ ਨੂੰ ਪੈਰਾਨੋਇਡ ਸਕਿਜ਼ੋਫਰੀਨੀਆ ਹੋਣ ਦੀ ਅਫਵਾਹ ਸੀ, ਹਾਲਾਂਕਿ ਉਸਨੇ ਬਾਕਾਇਦਾ ਤੌਰ 'ਤੇ ਇਸ ਤੋਂ ਇਨਕਾਰ ਕੀਤਾ, ਇਹ ਕਹਿੰਦੇ ਹੋਏ ਕਿ ਉਸ ਨੂੰ ਅਜਿਹਾ ਲੇਬਲ ਲਗਾਉਣਾ ਫਿਲਮ ਉਦਯੋਗ ਅਤੇ ਮੀਡੀਆ ਦੁਆਰਾ ਉਸਦੀ ਅਕਸ ਨੂੰ ਖ਼ਰਾਬ ਕਰਨ ਅਤੇ ਉਸਨੂੰ ਪਾਗਲ ਦਰਸਾਉਣ ਦੀ ਇੱਕ ਸਾਜ਼ਿਸ਼ ਸੀ, ਤਾਂ ਜੋ ਉਹ ਆਪਣੇ ਅਪਰਾਧ ਢੱਕ ਸਕਣ।  ਇਸ ਕਾਰਨ ਪਰਵੀਨ ਨੇ ਆਪਣੇ ਜ਼ਿਆਦਾਤਰ ਦੋਸਤਾਂ ਅਤੇ ਪਰਿਵਾਰ ਨਾਲ਼ੋਂ ਰਿਸ਼ਤੇ ਤੋੜ ਲਏ ਅਤੇ ਇਕਾਂਤਵਾਸ ਹੋ ਗਈ।  ਉਸਨੇ ਅਮਿਤਾਭ ਬੱਚਨ, ਬਿਲ ਕਲਿੰਟਨ, ਰਾਬਰਟ ਰੈੱਡਫੋਰਡ, ਪ੍ਰਿੰਸ ਚਾਰਲਸ, ਅਲ ਗੋਰ, ਅਮਰੀਕੀ ਸਰਕਾਰ, ਬ੍ਰਿਟਿਸ਼ ਸਰਕਾਰ, ਫਰਾਂਸ ਦੀ ਸਰਕਾਰ, ਭਾਜਪਾ ਸਰਕਾਰ, ਰੋਮਨ ਕੈਥੋਲਿਕ ਚਰਚ, ਸੀਆਈਏ, ਸੀਬੀਆਈ, ਕੇਜੀਬੀ ਅਤੇ ਮੋਸਾਦ ਸਮੇਤ ਕਈ ਵਿਦੇਸ਼ੀ ਹਸਤੀਆਂ ਦੇ ਨਾਲ-ਨਾਲ ਭਾਰਤੀ ਫਿਲਮੀ ਹਸਤੀਆਂ 'ਤੇ ਉਸ ਨੂੰ ਮਾਰਨ ਦੀ ਸਾਜ਼ਿਸ਼ ਰਚਣ ਦੇ ਦੋਸ਼ ਲਗਾਏ ।   ਨੇ ਪਰ ਅਦਾਲਤ ਵਿਚ ਉਸ ਦੀ ਪਟੀਸ਼ਨ ਸਬੂਤਾਂ ਦੀ ਘਾਟ ਕਾਰਨ ਖਾਰਜ ਕਰ ਦਿੱਤੀ ਗਈ। ਉਸਦੇ ਸਬੂਤ ਨੋਟਪੈਡ 'ਤੇ ਲਿਖੇ ਹੋਏ ਘੁਗੂ ਘਾਂਗੜੇ ਨਿਕਲੇ।    ਪੁਲਿਸ ਨੂੰ ਸ਼ੱਕ ਸੀ ਕਿ ਉਸਦੀ ਲਾਸ਼ ਮਿਲਣ ਤੋਂ 72 ਘੰਟੇ ਪਹਿਲਾਂ ਉਸਦੀ ਮੌਤ ਹੋ ਗਈ ਸੀ। ਉਸ ਦੀ ਮੌਤ ਦੇ ਕਾਰਨਾਂ ਦਾ ਤੁਰੰਤ ਪਤਾ ਨਹੀਂ ਲੱਗ ਸਕਿਆ। ਉਸ ਦੇ ਖੱਬੇ ਪੈਰ ਤੇ ਗੈਂਗਰੀਨ ਸੀ, ਜੋ ਉਸ ਦੀ ਸ਼ੂਗਰ ਦੀ ਬਿਗੜੀ ਹਾਲਤ ਦੇ ਕਾਰਨ ਸੀ। ਉਸ ਦੇ ਬਿਸਤਰ ਦੇ ਨੇੜੇ ਇੱਕ ਵ੍ਹੀਲਚੇਅਰ ਮਿਲੀ ਜਿਸ ਦੇ ਕੋਲ਼ ਖਿਲਰੀਆਂ ਪੇਂਟਿੰਗਾਂ, ਕੱਪੜੇ, ਦਵਾਈਆਂ ਅਤੇ ਪੁਰਾਣੇ ਅਖਬਾਰ ਸਨ। ਇਹ ਸੰਭਵ ਹੈ ਕਿ ਉਹ ਆਪਣੇ ਆਖ਼ਰੀ ਦਿਨਾਂ ਵਿੱਚ ਪੈਰਾਂ ਵਿੱਚ ਗੈਂਗਰੀਨ ਕਾਰਨ ਚੱਲਣ ਤੋਂ ਅਸਮਰੱਥ ਸੀ ਅਤੇ ਉਸ ਨੂੰ ਆਪਣੇ ਫਲੈਟ ਦੇ ਆਲੇ-ਦੁਆਲੇ ਘੁੰਮਣ ਲਈ ਵ੍ਹੀਲਚੇਅਰ ਦੀ ਵਰਤੋਂ ਕਰਨੀ ਪੈਂਦੀ ਸੀ।  ਕੂਪਰ ਹਸਪਤਾਲ ਵਿੱਚ ਇੱਕ ਪੋਸਟਮਾਰਟਮ ਕਰਵਾਇਆ ਗਿਆ ਅਤੇ ਰਿਪੋਰਟਾਂ ਤੋਂ ਪਤਾ ਚੱਲਿਆ ਕਿ ਉਸਦੇ ਪੇਟ ਵਿੱਚ ਭੋਜਨ ਦੇ ਕੋਈ ਨਿਸ਼ਾਨ ਨਹੀਂ ਸਨ, ਪਰ ਕੁਝ ਅਲਕੋਹਲ (ਸੰਭਵ ਤੌਰ 'ਤੇ ਉਸਦੀ ਦਵਾਈ ਤੋਂ) ਮਿਲੀ ਸੀ ਅਤੇ ਸੰਭਵ ਹੈ ਕਿ ਉਸਨੇ ਤਿੰਨ ਦਿਨਾਂ ਤੋਂ ਵੱਧ ਸਮੇਂ ਤੋਂ ਕੁਝ ਨਹੀਂ ਸੀ ਖਾਧਾ ਪੀਤਾ ਅਤੇ ਨਤੀਜੇ ਵਜੋਂ ਭੁੱਖ ਨਾਲ਼ ਉਸ ਦੀ ਮੌਤ ਹੋਈ। ਪੁਲਿਸ ਨੇ ਕਿਸੇ ਸਾਜਿਸ਼ ਦੀ ਸੰਭਾਵਨਾ ਨੂੰ ਖਾਰਜ ਕਰ ਦਿੱਤਾ ਅਤੇ ਇਹ ਨਿਸ਼ਚਤ ਕੀਤਾ ਕਿ ਉਸ ਦੀ ਮੌਤ ਸਾਰੇ ਅੰਗ ਫੇਲ੍ਹ ਹੋਣ ਅਤੇ ਸ਼ੂਗਰ ਕਰਕੇ ਹੋਈ ਸੀ। 

ਪਰਵੀਨ ਬਾਬੀ ਨੇ ਆਪਣੇ ਜੀਵਨ ਦੇ ਆਖ਼ਰੀ ਸਾਲਾਂ ਦੌਰਾਨ ਈਸਾਈ ਧਰਮ ਅਪਣਾ ਲਿਆ, ਜਿਵੇਂ ਕਿ ਉਸਨੇ ਇੱਕ ਇੰਟਰਵਿਊ ਵਿੱਚ ਕਿਹਾ ਸੀ, ਅਤੇ ਮਾਲਾਬਾਰ ਹਿੱਲ ਵਿਖੇ ਇੱਕ ਪ੍ਰੋਟੈਸਟੈਂਟ ਐਂਗਲੀਕਨ ਚਰਚ ਵਿੱਚ ਬਪਤਿਸਮਾ ਲਿਆ ਸੀ।  ਉਸਨੇ ਈਸਾਈ ਰੀਤੀ ਰਿਵਾਜਾਂ ਅਨੁਸਾਰ ਦਫ਼ਨਾਉਣ ਦੀ ਇੱਛਾ ਜ਼ਾਹਰ ਕੀਤੀ ਸੀ, ਪਰ ਉਸਦੇ ਮੁਸਲਿਮ ਰਿਸ਼ਤੇਦਾਰਾਂ ਨੇ ਉਸਦੀ ਮੌਤ ਤੋਂ ਬਾਅਦ ਉਸਦੀ ਲਾਸ਼ ਤੇ ਦਾਅਵਾ ਕੀਤਾ ਅਤੇ ਉਸਨੂੰ ਇਸਲਾਮੀ ਰੀਤੀ ਰਿਵਾਜਾਂ ਅਨੁਸਾਰ ਦਫ਼ਨਾਇਆ।  ਪਰਵੀਨ ਬਾਬੀ ਨੂੰ ਸਾਂਤਾਕਰੂਜ਼, ਮੁੰਬਈ ਦੇ ਜੁਹੂ ਮੁਸਲਿਮ ਕਬਰਸਤਾਨ ਵਿੱਚ ਦਫ਼ਨਾਇਆ ਗਿਆ। 

ਉਸਦੀ ਮੌਤ ਤੋਂ ਬਾਅਦ ਮਹਾਰਾਸ਼ਟਰ ਦਾ ਰਾਜ ਪ੍ਰਸ਼ਾਸਕ ਜਨਰਲ ਉਸਦੀ ਜਾਇਦਾਦ ਅਤੇ ਸੰਪਤੀਆਂ ਦਾ ਇਕਲੌਤਾ ਕਸਟੋਡੀਅਨ ਬਣ ਗਿਆ।  ਉਸ ਦੀ ਮੌਤ ਤੋਂ ਬਾਅਦ, ਉਸ ਸਮੇਂ ਹਫੜਾ-ਦਫੜੀ ਮਚ ਗਈ ਜਦੋਂ ਵੱਖ-ਵੱਖ ਦੂਰ ਦੇ ਰਿਸ਼ਤੇਦਾਰਾਂ ਨੇ ਉਸ ਦੀ ਜਾਇਦਾਦ ਦੀ ਵਸੀਅਤ ਬਾਰੇ ਹਾਈ ਕੋਰਟ ਵਿੱਚ ਪਟੀਸ਼ਨਾਂ ਦਾਇਰ ਕੀਤੀਆਂ, ਜੋ ਕਿ ਜੂਨਾਗੜ੍ਹ ਬੈਂਕ ਦੇ ਲਾਕਰ ਵਿੱਚ ਪਈ ਸੀ, ਜਿਸ ਨੂੰ ਅਦਾਕਾਰ ਅਤੇ ਦੋਸਤ ਮੁਰਾਦ ਖਾਨ ਬਾਬੀ ਦੁਆਰਾ ਸਾਂਝੇ ਤੌਰ 'ਤੇ ਚਲਾਉਂਦੇ ਸੀ। ਵਸੀਅਤ ਵਿਚ ਕਿਹਾ ਗਿਆ ਸੀ ਕਿ ਉਸ ਦੀ ਜਾਇਦਾਦ ਦਾ 70% ਬਾਬੀ ਪਰਿਵਾਰ ਦੇ ਗਰੀਬ ਮੈਂਬਰਾਂ ਦੀ ਮਦਦ ਲਈ ਉਸ ਦੇ ਨਾਂ 'ਤੇ ਇਕ ਟਰੱਸਟ ਵਿਚ ਰੱਖਿਆ ਜਾਵੇ। 20% ਮੁਰਾਦ ਖਾਨ ਬਾਬੀ ਨੂੰ, "ਇੱਕ ਮਾਰਗਦਰਸ਼ਕ ਸ਼ਕਤੀ" ਹੋਣ ਕਰਕੇ, ਅਤੇ 10% ਈਸਾਈ ਮਿਸ਼ਨਰੀ ਫੰਡਾਂ ਨੂੰ ਦਿੱਤਾ ਜਾਵੇ।  

ਪੰਜ ਸਾਲ ਬਾਅਦ, ਦਫ਼ਨਾਉਣ ਲਈ ਜ਼ਮੀਨ ਦੀ ਘਾਟ ਕਾਰਨ, ਪਰਵੀਨ ਬਾਬੀ ਦੀ ਕਬਰ, ਅਤੇ ਬਾਲੀਵੁੱਡ ਦੀਆਂ ਹੋਰ ਮਸ਼ਹੂਰ ਹਸਤੀਆਂ, ਜਿਵੇਂ ਕਿ ਮੁਹੰਮਦ ਰਫ਼ੀ, ਮਧੂਬਾਲਾ, ਸਾਹਿਰ ਲੁਧਿਆਣਵੀ, ਤਲਤ ਮਹਿਮੂਦ, ਨੌਸ਼ਾਦ ਅਲੀ, ਜਿਨ੍ਹਾਂ ਨੂੰ ਸਾਂਤਾ ਕਰੂਜ਼ ਮੁਸਲਿਮ ਕਬਰਸਤਾਨ ਵਿੱਚ ਦਫ਼ਨਾਇਆ ਗਿਆ ਸੀ, ਦੀਆਂ ਕਬਰਾਂ ਨੂੰ ਪੁੱਟਿਆ ਗਿਆ ਅਤੇ ਉਨ੍ਹਾਂ ਦੇ ਅਵਸ਼ੇਸ਼ਾਂ ਨੂੰ ਇੱਕ ਨਵੇਂ ਕਬਰਸਤਾਨ ਵਿੱਚ ਤਬਦੀਲ ਕਰ ਦਿੱਤਾ ਗਿਆ।   

## ਹਵਾਲੇ 
ਸ਼੍ਰੇਣੀ:ਗੁਜਰਾਤੀ ਲੋਕ
ਸ਼੍ਰੇਣੀ:ਭਾਰਤੀ ਅਦਾਕਾਰਾਵਾਂ
ਸ਼੍ਰੇਣੀ:ਹਿੰਦੀ ਸਿਨੇਮਾ ਵਿੱਚ ਅਭਿਨੇਤਰੀਆਂ
ਸ਼੍ਰੇਣੀ:ਮੌਤ 2005
ਸ਼੍ਰੇਣੀ:ਜਨਮ 1954